JohanHeinsen/ENO huggingface dataset:
Aalborg Stiftstidende, 1839-08-06
J Tunkin, den nordligste Provinds i Keiserriget Anam, skal – ifølge Ami de la Religion – være udbrudt en frygtelig Christenforfølgelse. To Biskopper, den apostoliske Vicar og Coadjutoren i Øst-Tunkin, lutter Spaniere, saavelsom flere Missionairer, skulle være blevne henrettede. J Tunkin lede 15 europæiske og indfødte Præster Martyrdøden og den franske Biskop og apostoliske Vicar, Hr. Havard, blev et Offer for Smerten over sine Brødres Lidelser. J de russisk polske Provindser vedvare Arrestationerne og i Wilna har man endog fængslet Damer af høiere Stænder, fordi de - havde baaret Ringe med den henrettede Frihedsmartyrs, Simon Koinarski's, Navneciffre. Disse Efterretninger harmonere kun lidet med de Forhaabninger, man havde gjort sig om en almindelig Amnestie i Anledning af Keiserdatterens Formæling.
Aalborg Stiftstidende, 1839-08-06
- Den forhenværende polske Major Urbanowitsch, som for nogen Tid siden, forklædt som engelsk Matros, var ankommen til Memel og der arresteret som mistænkt for demagogiske Planer, er nu af de preussiske Autoriteter bleven frigiven, dog paa den Betingelse, at han igjen indskiber sig til England. Til de sørgelige politiske Efterretninger fra Hs. Majestæt Selvherskerens Rige slutter sig ogsaa et beklageligt Budskab om en ulykkelig Naturbegivenhed, som ved de sidste Formælingshøitideligheder ved Slottet Peterhof har tildraget sig. Et stort Antal Lystbaade og større Fartøier, fyldte med nysgjerrige Tilskuere, vare nemlig underveis paa Tilbagetouren til Staden, da der pludselig reiste sig en orcanagtig Storm, der kastede Fartøierne omkuld, og Hundreder af Mennesker – man angiver Antallet, dog forhaabentlig med Overdrivelse, til 5 a 600 – fandt deres Grav i Bølgerne.
Aalborg Stiftstidende, 1839-08-06
J Paris ere de 3 Julihøitidsdage nu tilendebragte i største Rolighed og næsten i en Slags Dødstilhed. Den eneste nyere Efterretning herfra er, at Erkebispen af Paris ligger meget syg og at Greven af Paris, Frankrigs eventuelle Regent, tilligemed sin Amme har faaet Kighoste.
Aalborg Stiftstidende, 1839-08-06
J det Hannoverske synes Gjæringen at være i Tiltagende. J Ossnabrück har den naaet en saadan Grad, at man befrygter alvorlige Rolighedsbrud. Fra nævnte Stad, er sendt en Petition til Kongen og Cabinetsministeren v. Scheles Afskedigelse. Fra flere Steder forberedes lignende Petitioner, skjøndt det ikke er at formode, at de ville naae deres Øiemed.
Aalborg Stiftstidende, 1839-08-06
Neue Zeitunge af 31te f. M. fremviser en heel blank Side, hvis paatænkte Jndhold formodentlig ved Censor er blevet Publicum formeent.
Aalborg Stiftstidende, 1839-08-06
En kongl. hannoveransk Forordning angaaende Døvstumme-Jnstitutet i Hildesheim indlemmer dette blandt Landets offentlige Jnstituter og tillægger de ved det ansatte Lærere Prædicat af offentlige Tienere (ikke, som det i det nye hannoveransk-cameralistiske Sprog ellers hedder: kongelige Tjenere). Om et andet hannoveransk Jnstitut, Ridder=Akademiet i Lüneburg, berettes, at det fortiden tæller 12 Elever, for hvilke 14 Lærere have den Ære at docere. Den ved samme ansatte Landskabsdirector erholder 6000 og der Ausreiter, (en curieus Titel for en anseet Mand) 4000 Thaler aarlig. Desforuden opvartes de 12 unge Riddere og deres 14 Lærere af et meget talrigt Tyende personale, hvoriblandt: 1 Overkok, 2 Underkokke, 4 Tienere, 2 Fyrbødere, 2 Portnere, 2 Pedeller, 2 Staldkarle og 4 Nat vægtere. Et humoristisk tydsk Blad anseer det for ønskeligt, om de unge Herrer opdroges en Smule mindre ridderligt, men snarere som Knappen" (Riddersvende) lidt mere knapt.
Aalborg Stiftstidende, 1839-08-06
Paa Universitetet i Giesen have, ligesom i Stuttgart, urolige Optrin fundet Sted blandt Studenterne, der vilde befrie en Collega fra Carceret, og flere Arrestationer ere paafulgte.
Aalborg Stiftstidende, 1839-08-06
Altona Mercur melder fra Eutin, at det, ifølge et Rygte, i Nærheden af Flækken Schwartau var kommet til Haandgribeligheder mellem Toldembedsmænd og Smuglere. Smuglerne, 7 i Tallet, skulle være flygtede efterat En af dem var bleven saaret, senere derimod er En greben og arresteret. Man er spændt paa nærmere Efterretninger om denne Begivenhed.
Aalborg Stiftstidende, 1839-08-06
J Aarhuus Avis læses Følgende af en bekjendt Forfatter, kongel. Frimurer" (9: Frimuurmester) Anders Nøthen, der ofte har leveret interessante Bidrag til nævnte Blads, Avertissementsrubrik: "Til Jens Lyngbye. Det var nu angaaendes de 16 Rbd. For der staaer i Pontoppidans gamle Forklaring, at Alting forgaaer men Ærlighed bestaaer, og det bor enhver honet Mand sørge for. Men nu er det vel for sildig at snakke om det, for nu kan vi vel synge Psalmen o Du lieber August alles ist weg. Det er traurigt for mig som svarer Enhver Sit med Ret og Skæl. Svar mig nu derpaa, hvis Du kan, Jens Lyngbye, for jeg er en Ven af Offentlighed og Skrivefrihed, og skal forsvare hvad jeg skriver. Du kan faae Mere en andengang.
Aalborg Stiftstidende, 1839-08-06
J samme Avis bekjendtgjør en Kone, at Jngen tør betroe hendes Mand (Snedker Stab) Noget, da hun Jntet betaler for ham.
Aalborg Stiftstidende, 1839-08-06
Aarhuus, den 5te August. Den 1ste August havde en temmelig talrig Menneskemasse fra Landets forskjellige Egne indfundet sig ved Himmelbjerget, som tidligere er blevet kaldet "Jyllands Meccak. Man havde troet, at Dronning Maria" vilde paa den Dag have medbragt Reisende fra Kjøbenhavn til Jylland. Dampskibet udeblev imidlertid og, som en Følge heraf, ogsaa de forventede Kjøbenhavnere. Den forsamlede Mængde leirede sig ikkedestomindre den hele Dag om og paa Himmelbjerget og tilbragte der efter hvad der er os fortalt en munter og glad Dag; thi Munterhed og Kjerlighed herskede overalt, eftersom man der fandt Alt, hvad der udgjør Livets Fryd, nemlig: Viin, Piger og Sangk. For det Sidste havde vor nationale Digter, S. S. Blicher, der tillige for den forsamlede Mængde holdt en skjøn Tale, draget Omsorg. Fader Bachus var – til alle Tilstedeværendes største Glæde - paa denne Dag rullet paa sin Tønde ned paa Jorden, eller vel rettere: "op paa Himmelbjerget" og befandt sig fra først til sidst skjøndt usynlig midt iblandt Mængden. Blandt de tilstedeværende flere Hundrede Mennesker var ogsaa Bondepoeten Peder Jensen, der til megen Moro improviserede adskillige taalelige Vers. – Det skjønneste Veir forherligede den sjeldne Nydelse, som Alle, der vare for samlede, ønskede af Aare at see gjentagen. Vi ville ogsaa ønske, at slige "Møder eller "Sammenkomster" – hvad man nu vil kalde dem – ret ofte maae gjentages i denne smukke, af Naturen saa rigt udstyrede, Egn; thi kunne de end ikke, som de lærde Sammenkomster i Gothenborg, have særlig Jnteresse for Videnskaberne, eller kunne de ikke frembringe den større Eenhed i Norden, for hvilken der i vor Tid, med Rette, arbeides saa meget, saa er det dog altid smukt, at Sønner af fælleds Fosterland engang imellem samles i den frie Natur, ligesom det ogsaa kan tjene til at frembringe en større Harmonie blandt Landsmænd og bedre Sympathie blandt Stænder, der endnu ere altfor meget afsondrede fra hverandre.
Aalborg Stiftstidende, 1839-08-06
Handels- og Skibsefterretninger. Sluppen Flyven skjolde, N. Sørensen af Skive, ligger i Altona under Ladning til Lemvig, Skive, Struer og Hjarbek gjennem Aggercanal.
Aalborg Stiftstidende, 1839-08-06
Frederikshavn, den 3die August. Forbipasserede Skibe. Den 1ste Jagten Georginer, H. C. Andersen, af og til Bogense fra Christiansand; Sluppen 3 Brødren, S. Schmidt, af og til Assens fra Christianssand. Den 2den Sluppen Lisetten, Ruge, fra Bergen til Stettin; Sluppen Laurine Mathilder, H. Madsen, af Korsør fra Christianssand til Rostock, Sluppen Elisabethe, H. Andersen, fra Bergen til Østersøen. Den 3die Jagten Pegasus, C. F. Viereck, af og til Cappeln fra Laurvigen; Jagten 72 Brødre, J. J. Mørk, af og til Flensborg fra Kragerø, Jagten 3 Sødskende, C. H. Gotthilff, fra Drammen til Rudkjøbing; Jagten Ras. Kirstine, A. C. Kroemann, fra Drammen til Nestved; Jagten Sara B. Sophier, F. Olsen, af og til Middelfart fra Drammen; Jagten St. Jørgen, S. M. Sørensen, af og til Aarhuus fra Drammen; Jagten Emanuel, C. M. Albertsen, fra Christiania til Skjelskjør; Jagten 2 Brødre, R. Hansen, til Kallundborg, fra Drammen; Jagten Emanuel, J. F. Meesen, fra Frederikshald til Kjerteminde; Jagten K. F. Marien, P. H. Kroemann, fra Frederikshald til Stubbekjøbing; Jagten K. Waldborg, J. Steen, af og til Faaborg fra Drammen; Jagten Fredenshaabe, H. P. Mogensen, af og til Faaborg fra Langesund; Jagten die Freundschaft, C. Thomsen fra Drammen til Fredericia. Flere to og eenmastede Skibe ere formedelst Vindstille ankrede op fra Hirtsholmen af og op efter i Farvandet, Alle formodentlig for sydgaaende. – Ved Beretningens Afgang, Kl. 9 Aften, stille Luft, klart og smukt Veir.
Aalborg Stiftstidende, 1839-08-06
Hals Skibsliste. Jndk. D. 2den August. H. Jepsen f. Kbh. m. Stykg. H. J. Mørck f. Flensborg m. Brændeviin og Stykg. D. 3die K. Fisker f. Odense m. Stykg. O. Rasmussen f. Sandefjord og P. Pedersen f. Osterr., Begge m. Træl D. 4de: K. Olsen f. Sandet, J. Nordberg f. Østerr. og Knudsen f. Krager; Alle m. Træl. S. Henriksen f. Meelholt m. Brænde. D. 5te: Chr. Christensen f. Waarsaa m. Brænde. N. Petersen f. Kallundborg, ball. C. Cortzen f. Christiania og H. Johnsen f. Østerr. Begge m. Træl. Th. Hjelmef. Kbhvn. m. Stykg. - Udg. D. 2den: S. Henriksen t. Høn, ball. H. J. Golstorf t. Kiel m. Smør. N. Jversen t. Nand. m. Muurst. O. Paulsen t. Arendal m. Korn. D. 3die. Nielsen t. Meelholt, ball. D. 4de: Toldkrydssagten "Sjælland sydefter. D. 5te: J. Jensen t. Hadersleben m. Kridt Chr. Jensen t. Dokkedal, ball. (Jgaar og iforgaars ere henved 30 Seilere, meest Jagter og Slupper passerede sydefter.) – Vinden ved Listens Slutning den 5te: No. Agger Canals Skibsliste Jndk. D. 17de Juli P. Baadsgaard t. Nykjøb. f. Østerr. m. Træl. P. Larsen f. Christianssandt. Struer m. Træl. og røg. Lax. L. 28de: 9. Andersen f. Altona t. Thisted m. Stykg. – Udg. D., 2de W. Claudi f. Lemvig t. Christianssand m. Korn. D. Øde: J. Jørgensen t. Christianssand f. Helligs m. Korn og Fedev. Den 26de: N. Sørensen af og fra Skive t. Altona m. Smør, Uld og Skind. N. P. Madsen f. Skive t. Bordeaux m. Skind.
Aalborg Stiftstidende, 1839-08-06
Reisende. Ankomne med Dagv. igaar. Fra Veile: Hr. Larsen, Fra Aarhuus: Fru Lange; Handelsbt. Secher, Apotheker Lange; Major v. Schleppegrell, Hr. Sønderup; Adjunct Arnzen, Fra Rand. Hr. Madsen; Lieutenant v. Søderberg; Cand. chir Abraham. Fra Hobro: Jfr. Petersen, og Gjedde, Propr. Rotboll; Hr. Hyllested; Pastor Gamborg. Afreiste Reisende paa Gjæstg. Den 5te: Hr. Heegaard. D. 6te Komd. Zipperling. Ankomne paa Fjorden m. Skipper Hjelm f. Kbhvn, idag c. 30 Passagerer, hvoriblandt os opgivne. Mad. Duysen; Lieuten v. Jensen; Komd. B. H. Cohn; Overkrigscommissair, Propr. Schulzm Frue. - Afreiste af med Skipper Petersen til Kbhvn, idag nogle og 30 Passagerer, hvoriblandt os opgivne: Enkemadame Thornam; Lieutenant v. Jahn; Jfr. Kruse; Elev Ferslew; Mad. Galthen; Particulier Wulff, Student Lange; Jfr. Juul og Lemos; Axel Mortensen; 2de Jfrr. Bernhardt; Cand. theol. Thestrup; Frøken Redsted; Hr. Nielsen; kgl. Skuespiller See mann, Hattemagermester Rothenborg; Student Rasmussen; Sadelmager sv. Emig: Hr. Mogensen f. Hjørring; og 1 Slave.
Aalborg Stiftstidende, 1839-08-06
Døde. Hans J. Junior, 47 1/2 A., i Sundby Færgegaard paa Falster.
Aalborg Stiftstidende, 1839-08-06
Bekjendtgjörelser.
Aalborg Stiftstidende, 1839-08-06
Kirke-Concert. Med höie Vedkommendes Tilladelse har Undertegnede den Ære, med godhedsfuld Understöttelse af Byens Amateurer og det herværende Musik-Corps, Torsdagen den 8de August, at give en Kirke-Concert i Frue Kirke af følgende Indhold: FORSTE ADELING. 1) Ved en ung Musikers Jordefærd, Chor med Introduction af Orgel, componeret af Undertegnede. 2) Pintschymne, componeret af Undertegnede. ANDEN AFDELING. 3) Mozarts Reqvem, (Sjælemesse). TREDIE AFDELING. 4) "Danmark derligst Vang og Vænge, for Chor og stort Orchester, arrangeret af Concertgiveren.
Aalborg Stiftstidende, 1839-08-06
Billetter kunne fra Tirsdagen den 6te August erholdes hos Hr. Klokker Claudi til fölgende Priser: Pulpituret 3 Mk., Stolene paa Gulvet (hvortil Billetterne ere numererede, 2 Mk., de staaende Pladse 1 Mk. Indgangen aabnes Kl. 4 og Begyndelsen skeer, Kl. 6 præcise. Ved Indgangen sælges ingen Billetter, Kirken lukkes ved Concertens Begyndelse. Texten til Sangene sælges ved Indgangen. Muth Rasmussen. Restrup Have og Vandmølle. attraaes paany bortforpagtet paa 10 Aar, fra 1ste November 1840 at regne. Liebhabere ville behage at melde sig hos undertegnede Godsforvalter, hos hvem Conditionerne for Bortforpagtningen henligge til Eftersyn. Restrup, den 29de Juli 1839. Hvilsom.
Aalborg Stiftstidende, 1839-08-06
For den Deel af Byens Jndvaanere, som erholde Vand fra Vester- eller Hasseriis Aa, bekjendtgjøres herved, at den sædvanlige aarlige Oprensning af bemeldte Aar agtes paabegyndt Mandagen den 12te d. M., saaledes, at Vandet vil blive viist ud i Fjorden Søndagen den 11te f. M., hvorfor de Jndvaanere, hvem det er fornødent, ville forsyne deres Vandbeholdninger i næste Uge. For at fremme Arbeidet saavidt muligt ville Enhver afgive arbeidsdygtigt Mandskab og ikke Drenge eller Piger. Aalborg Kæmnercontoir den 2den August 1839. Wulff. J Løvet Skipper K. R. Fisker til Odense, Skipper J. P. Hansen til Fredericia og Flensborg, og medtage Passagerer og Fragtgods. F. J. Koefoed, Mægler.
Aalborg Stiftstidende, 1839-08-06
Den 26de dennes er til mig kommen tillobende en hvid Hønsehund med brune Øren, som af dens rette Eier kan hos mig afhentes imod at betale de heraf flydende Omkostninger. Ribe, den 31te Juli 1839. S. Fering.
Aalborg Stiftstidende, 1839-08-06
En god Frugt- og Kjøkkenhave, af Jndhold 2978 s. Alen, beliggende udenfor en af Byens Porte, er underhaanden at erholde til Kjøbs. Nærmere Underretning kan erholdes hos Kæmner Wulff. Rug, Byg og Havre faaes i tønde og skjeppeviis hos Siiger.
Aalborg Stiftstidende, 1839-08-06
En Handelsbetjent ønsker sig en Condition til næstkommende 1ste November. Reflecterende ville behage at henvende sig til dette Blads Redacteur inden denne Maaneds Udgang. Breve og Gods til mig bedes leveret til Hr. Jensen ved Vesteraa i Aalborg. Nørre Sundby, den 5te August 1839. D. J. Thaarup.
Aalborg Stiftstidende, 1839-08-06
En Dreng af honnette Forældre, helst fra Landet, som har Lyst til at lære Handelen, kan strax blive anbragt ved Samme i Aalborg. Adressecontoiret anviser.
Aalborg Stiftstidende, 1839-08-06
1 a 2 store hollandske Smør Krukker ønskes tilkjøbs. Adressecontoiret anviser.
Aalborg Stiftstidende, 1839-08-06
Nogle Lispund Krølhaar ønskes tilkjøbs. Adessecontoiret anviser.
Aalborg Stiftstidende, 1839-08-06
Ved Proclama, som vil blive læst inden vedkommende Retter, ere Alle og Enhver, som maatte have Noget at fordre i afgangne Gaardmand Jens Jeppesen af Tinget i Skræm Sogn og efterlevende Enke, Margrethe Christensdatter, deres fælleds Bo, indkaldte med tolv Ugers Varsel til for undertegnede Skifteforvalter i Boet at anmelde og beviisliggjøre deres Fordringer; hvilket herved endvidere bekjendtgjøres. Han-Herredernes Contoir paa Skjerpinggaard, den 29de Juli 1839. Qvistgaard.
Aalborg Stiftstidende, 1839-08-06
Ved Hesteskuet, som den 3die September d. A. afholdes paa Rendebanen ved Randers, efterat Væddelöbene ere endte, ville de af de for kongelig Regning kjöbte unge Halvblodshingster, som til den Tid ikke maatte være solgte, blive stillede til Skue, for, paa de tidligere bekjendtgjorte Vilkaar, der at sælges under Haanden. De af Hingsterne, der paa denne Maade ikke skulle blive afhændede, ville blive stillede til den efter Skuet sted findende offentlige Auction. Aarhuus, den 2den August 1839. Flindt. Auction over Hør paa Marken.
Aalborg Stiftstidende, 1839-08-06
Tirsdagen den 20de August førstkommende, om Formiddagen Kl. 10, afholdes i Søgaardens nordre Ind kast ved Norøre So offentlig Auction over en betydelig Deel Hør paa Marken, inddeelt i smaae Lodder, nemlig: over en fortrinlig god Afgrøde efter omtrent 8 Tdr. Udsæd af ægte russisk Horfrø. - Vederhæftige Kjøbere gives CreFodit til St. Hansdag 1840 og Hørren stilles til absolut ved Salg ved Auctionen om end kun en ringe Priis kan opnaaes. Oxholm, den 3die August 1839. H. P. Nielsen.
Aalborg Stiftstidende, 1839-08-06
Efter Begjæring af Skifteretten afholdes offentlig Auction paa Raadstuen her i Staden Løverdagen den 10de dennes, om Formiddagen Kl. 10, over nogle Kjøbmand Jacob Philipsens Enkes Fallitbo tilhørende uvisse Boggjældsfordringer; hvilket herved bekjendtgjøres. Aalborg, den 5te August 1839. A. Mørch.
Aalborg Stiftstidende, 1839-08-06
Formedelst indtrufne Forhindringer i Officinet under Avisens Expedition udgik Gaarsnummeret sildigere end sædvanligt.
Aalborg Stiftstidende, 1839-08-08
Aalborg Stiftstidende og Adresse-Avis. No. 134. Aar 1839. Torsdagen den 8de August. Denne Avis, som udgives af Jens Chr. Borch & N. Ph. Ree's Enke og redigeres af Bernhard Ree, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1839-08-08
Udlandet. Tyrkiet. En Efterretning af stor Vigtighed er med Dagsposten indløben, men trænger endnu høiligen til Stadfæstelse. En Correspondent fra Toulon beretter nemlig i den engelske Courier, at den franske Admiral Lalande er passeret Dardanellerne og med sin Flaade ligger ved Constantinopel. Efterretningen skal ved det engelske Paketskib Hermes, som særegent var expederet i dette Øiemed, være bleven overbragt til Marseille og derfra ved Telegraphen til Sø-Præfecten i Toulon. Sagen forklares paa følgende Maade. Den franske Gesandt i Constantinopel, Admiral Roussin, havde erfaret, at den russiske Flaade nærmede sig Bosporus og indrakte strax en Protestation imod en saadan Forholdsregel til den russiske Gesandt, Hr. v. Buteniew og det tyrkiske Divan, tillige sendte han Ordre til Admiral Lalande, at han med hele sin Flaade skulde nærme sig Dardanellerne. Da kort derpaa nogle Krigskibe, som førte det russiske Flag, viste sig i Bosporus, seilede Admital Lalande ind i Dardanelstrædet og frem mod Hovedstaden. De indløbne Depescher ere fra Marseille ved en Expresse strax blevne expederede til London. De melde tillige, at Admiral Stopfords Flaade har stoppet og bevogtet Kapudan Paschas Flaade. – J Toulon fandt store Rustninger Sted for at forstærke den fransk-levantiske Escadre, som skulde bringes paa 12 Linieskibe, 2 Fregatter og 10 mindre Fartøier. Til det ovenfor meddeelte Rygte om den franske Flaades Ankomst til Constantinopel knytter sig tillige et andet, som i Paris den 31te f. M. var meget udbredt, nemlig, at Regjeringen ved Telegraphen havde modtaget Efterretning om Russernes Landgang ved Bujukdere, og Bladet Univers religient vil endog vide, at Telegraphen skulde have bragt Regjeringen den Efterretning, at Mehemed Ali med Kapudan Paschas Flaade i Forening var indtruffen til Constantinopel. – Fra sidstnævnte Stad berettes, at Divanet i en Forsamling, hvori Sultaninde-Moderen havde indfundet sig med sin Søn og i rørende Ord anbelet hans Forsvar til Rigets Store, havde besluttet at afsætte Haf; Pascha og Kapudan Pascha fra deres høie Poster. Hussein Pascha af Widdin, som i Aaret 1828 udmærkede sig saa hæderligt ved Warna, var bleven udnævnt til Hafiz Paschas Efterfølger og Tahir Pascha istedetfor den afsatte Achmed Fewzi til Kapudan Pascha eller Storadmiral for Flaaden. Hvor den afsatte Kapudan Pascha tilligemed Flaaden befandt sig, vidste man, ifølge de directe Efterretninger fra Constantinopel, ikke. Af Hafiz's adsplittede Armee skulle 2000 Flygtninge være indtrufne til Leiren ved Rum Kale. Af de fremmede Officerer ere den polske General Moleski og 5 franske ubekjendte Officerer blevne paa Pladsen. En preussisk Oberst, Baron Millingen, blev skudt af en Tyrk, da han søgte at tilbageholde den tilsomme Flugt. Dagen for Slaget vare 20 europæiske Læger og Chirurger ankomne fra Constantinopel; de bleve næsten Alle dræbte og kun faa tagne tilfange.
Aalborg Stiftstidende, 1839-08-08
Privatbreve fra Bøhmen melde, at Keiseren af Rusland ventes til Toplitz; efter Nogle skulde han allerede være indtruffen derhen, som man mener, for at conferere med Preussen og Østerrig om de orientalske Anliggender. China. De engelske Kjøbmænds Stilling i China er bleven meget mislig. Keiseren har nemlig allerede længe seet meget ilde til, at hans Forbud mod Opiumhandelen ikke blev respecteret af de engelske Handlende, og har derfor sendt en Commissair fra Pekin til Canton for at gjøre Ende paa denne Handel. Begyndelsen er gjort med, at flere af Kjøbmændene ere blevne arresterede og Factorierne stillede under stræng Opsigt. Endogsaa den engelske Agent, Capitain Elliot, blev sat under Bevogtning indtil hele Opium Forraadet blev udleveret, og paa Commissairens Befaling turde de Arresterede ingen Levnetsmidler erholde, hverken i Spise eller Drikkevarer (?). Denne Tingenes Tilstand varede indtil Capitain Elliot opfordrede Kjøbmændene til at udlevere deres Opium-Forraad, for hvis Betaling han garanterede. Som Følge heraf bleve 20,000 Kister udleverede og det hedder, at der i det Hele skal være blevet udleveret Opium af 2 Millioner Pund Sterlings Værdi. Jfølge en senere Privatskrivelse skal Capitain Elliot igien være bleven sat paa fri Fod. Den britiske Regjering havde endnu ingen officiel Beretning om det Passerede modtaget. Spanien. Breve fra den carlistiske Hovedstad Onatemelde, at Maroto nu har afkastet sin Maske og lydeligt og aabent erklæret, at Don Carlos maatte takke af og opgive sine Fordringer paa den spanske Throne. Da Don Carlos til Krigsministeren Montenegro tilkjendegav sin Hensigt, at ville flytte Hovedqvarteret fra Onate til Estella, fik han til Svar, at det stred mod Maroros Dispositioner. Ja Krigsministeren gik endog endnu videre og gav befaling til, at Jngen uden Ministrenes Tilladelse turde komme til eller forlade Staden. Paa samme Maade er Adgangen til Palaiet saa godt som spærret, saa at Dom Carlos er at betragte som en Fange i sine egne Værelser. Dog trænge disse Efterretninger endnu til Stadfæstelse Rygtet gaaer, at Prinds Oscar paa sin Sotour vil aflægge et uventet Besøg i Petersborg.
Aalborg Stiftstidende, 1839-08-08
Paa Grund af de sidste Optrin ved Universitetet i dessen er den største Deel af Studenterne dragen bort fra Staden og har begivet sig til det i Nærheden, tugdømmet Rassau, beliggende Sted Gleiberg, hvor de ville oppebie Storhertugens Svar paa en indgiven Besværing, i hvilken fornemmelig føres Klage over en Politiraad i Giessen og Universitetsdommeren, der skulle have viist en overdreven Strænghed i Udøvelsen af deres Functioner. Storhertugen, har imidlertid ikke villet modtage Studenternes Deputation hos sig, men har henviist dem til den dirigerende Statsminister. Talrige Arrestationer have fundet Sted.
Aalborg Stiftstidende, 1839-08-08
Fædrelandet. Kjøbenhavn, den 6te August. Som Læserne ville erindre blev forrige Auditeur og Underbogholder under Directionen for Statsgjælden og den synkende Fond, Birch, sag given for at have skrevet falske med Statsgjældsdirectionens Underskrift og Segl forsynede kongelige Obligationer, dem han senere pantsatte til Centralkassen heri Staden for en Sum af circa 4000 Rbd. Ved den i hans Bo foretagne Repartition tillagdes Centralkassen pro rota en forholdsmæssig ubetydelig Erstatningssum, hvisaarsag Administrationen for bemeldte Jnstitut anlagde Sag imod Statsgjældsdirectionen for at erholde fuld Erstatning for det ved ovenanførte Talsum lidte Tab, deels paa Grund af de falske Obligationers skuffende Lighed med de ægte, deels paa Grund af at bemeldte Direction ikke skulde have viist den tilbørlige Forsigtighed ved at tilstæde Birch Adgang til Blanqvetterne til de kgl. Obligationer og til Directionens Segl. Ved den igaar af Hof= og Stadsretten afsagte Dom fri fandtes imidlertid Statsgjældsdirectionen for Centralkasse(Berl. Tid.) Administrationens Tiltale.